**ROMÂNIA**

**JUDEŢUL SATU MARE**

**CONSILIUL JUDEŢEAN**

**PROIECT DE HOTĂRÂRE nr. \_\_\_\_\_/\_\_\_\_\_\_\_\_2024**

**privind aprobarea Acordului de parteneriat între Judeţul Satu Mare şi Autoritatea pentru Administraţia Sistemului Naţional Antigrindină şi de Creştere a Precipitaţiilor, pentru asigurarea exploatării operaţionale a Reţelei judeţene de atenuare a căderilor de grindină**

Consiliul Județean Satu Mare,

având în vedere Referatul de aprobare nr. 13.141/12.06.2024 al președintelui Consiliului Județean Satu Mare, anexat prezentului proiect de hotărâre, care reţine faptul că prin implementarea proiectului de cooperare transfrontalieră intitulat „Mitigating the negative effects of hail in Satu Mare county”, acronim „Silver”, cod proiect ROHU102 (în continuare: Proiect) a fost creată o reţea judeţeană de atenuare a căderilor de grindină (în continuare: reţea),

luând în considerare prevederile Legii nr. 173/2008 *privind intervențiile active în atmosferă*, cu modificările și completările ulterioare, conform căreia intervenţiile active în atmosferă se pot face numai de către structurile abilitate ale Autorității pentru Administrarea Sistemului Naţional Antigrindină şi de Creştere a Precipitaţiilor (AASNACP),

în baza prevederilor art. 173 alin. (1) lit. e) coroborat cu alin. (7) lit. a), art. 182 alin. (4) cu trimitere la art. 139 alin. (3) lit. f) din O.U.G. nr. 57/2019 *privind Codul administrativ*, cu modificările și completările ulterioare,

în temeiul prevederilor art. 196 alin. (1) lit. a) din OUG. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art. 1** Se aprobă încheierea Acordului de parteneriat între Judeţul Satu Mare şi Autoritatea pentru Administraţia Sistemului Naţional Antigrindină şi de Creştere a Precipitaţiilor, pentru asigurarea exploatării operaţionale a Reţelei judeţene de atenuare a căderilor de grindină, conform ***Anexei*** care face parte integrantă din prezenta hotărâre.

**Art. 2** Se mandatează președintele Consiliului Județean Satu Mare, dl. Pataki Csaba, să semneze, în numele și pentru Județul Satu Mare, Acordului de parteneriat prevăzut la art. 1.

**Art. 3** Cu ducerea la îndeplinire a prezentei se încredințează președintele Consiliului Județean Satu Mare, dl. Pataki Csaba și Direcția dezvoltare regională din cadrul aparatului de specialitate al Consiliului Județean Satu Mare.

**Art. 4** Prezenta hotărâre se comunică președintelui Consiliului Județean Satu Mare, dl. Pataki Csaba și Direcției dezvoltare regională din cadrul aparatului de specialitate al Consiliului Județean Satu Mare.

**Satu Mare, \_\_\_\_\_\_\_\_\_\_\_\_2024**

**INIŢIATOR,**

**PREŞEDINTEAVIZEAZĂ:**

**Pataki Csaba SECRETAR GENERAL AL JUDEŢULUI,**

**Crasnai Mihaela Elena Ana**

Red./Tehn. L.L.R./Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**PREŞEDINTE**

**Nr. 13.141/12.06.2024**

**REFERAT DE APROBARE**

**privind aprobarea Acordului de parteneriat între Judeţul Satu Mare şi Autoritatea pentru Administraţia Sistemului Naţional Antigrindină şi de Creştere a Precipitaţiilor, pentru asigurarea exploatării operaţionale a Reţelei judeţene de atenuare a căderilor de grindină**

Programul INTERREG V-A România-Ungaria a finanţat intervenții transfrontaliere, în vederea exploatării potențialelor și abordării provocărilor comune în județele aflate la granița dintre România și Ungaria.

Proiectul intitulat SILVER a asigurat finanţare în domeniul combaterii unui fenomen de risc major, cel al căderilor de grindină, prin realizarea unei reţele judeţene de atenuare a efectelor grindinei, bazată pe tehnologia generatoarelor terstre. Staţiile automate de generatoare terestre, precum şi sistemul informatic pentru operare a generatoarelor au fost realizate în cadrul activităţilor proiectului.

În vederea reducerii pagubelor cauzate de căderile de grindină, la nivel național a fost înfiinţată Autoritatea pentru Administrarea Sistemului Național Antigrindină și de Creștere a Precipitațiilor (AASNACP). Acest sistem național antigrindină utilizează tehnologia rachetelor antigrindină. Având în vedere că teritoriul judeţului Satu Mare se află în mare proporţie în zonele apropiate de graniţa de stat, iar rachetele antigrindină nu se pot utiliza cu traiectorii transfrontaliere, pentru a oferi un nivel de protecţie superior, UAT Județul Satu Mare a solicitat și a obținut un acord de susținere din partea AASNACP de a dezvolta o reţea proprie de atenuare a pagubelor, prin generatoare terestre. Această reţea va funcţiona în mod complementar, integrat în Sistemul Naţional Antigrindină şi de Creştere a Precipitaţiilor. Reţeaua compusă din 40 de staţii amplasate pe întreg teritoriul județului Satu Mare poate intra în acțiune numai în urma unor avertizări primite din partea instituţiei avizate de către AASNACP. Aceste avertizări se bazează pe procedee de previziuni meteorologice, pe care le elaborează operatorul licenţiat al SNACP.

Cadrul legal al desfăşurării activităților de intervenții active în atmosferă, precum şi structura și managementul entităţilor abilitate pentru aceste intervenţii active în atmosferă, în special Sistemulu Național Antigrindină și de Creștere a Precipitațiilor (SNACP) sunt reglementate prin:

- Legea nr. 173 din 2008 privind intervenţiile active în atmosferă, cu modificările și completările ulterioare,

- Hotărârea de Guvern nr. 601 din 2009, privind aprobarea Regulamentului de organizare şi funcţionare al Administraţiei Sistemului Naţional Antigrindină şi de Creştere a Precipitaţiilor, a Structurii organizatorice a Administraţiei Sistemului Naţional Antigrindină şi de Creştere a Precipitaţiilor şi a unităţilor din subordine, precum şi a Normelor metodologice de aplicare a Legii nr. 173/2008 privind intervenţiile active în atmosferă.

Conform prevederilor actelor normative amintite mai sus, reţeaua judeţeană realizată prin proiectul Silver va putea fi operată numai în urma integrării sale în SNACP, iar integrarea unor astfel de reţele se face ca „grupuri de combatere independente”. Conform prevederilor art. 5 al Anexei nr. 2 la H.G. nr. 601 din 2009, grupurile de combatere independente intră în structura Centrelor zonale de coordonare şi sunt coordonate tehnic şi operativ prin acestea. Ca urmare activitatea prevăzută iniţial prin proiect de a asigura mentenanţa şi operarea reţelei judeţene de atenuare a efectelor grindinei se va putea asigura numai în urma formării Centrului zonal Satu Mare şi începerii funcţionării acestuia.

SNACP îşi dezvoltă activitatea în judeţul Satu Mare şi în anul 2024 îşi creează structurile organizatorice necesare preluării inclusiv a reţelei judeţene.

Exploatarea reţelei va fi posibilă, conform celor descrise mai sus, în colaborare cu AASNACP, iar cadrul colaborării este reglementat prin Acordul de parteneriat anexat la prezenta iniţiativă de Hotărâre a Consiliului Judeţean Satu Mare. Forma Acordului de parteneriat a fost dezbătută şi finalizată în urma unor întâlniri şi corespondenţe cu AASNACP.

Pentru toate aspectele invocate,

în temeiul prevederilor art. 182 alin. (2) din Ordonanța de urgență nr. 57/2019 privind Codul administrativ, modificările și completările ulterioare,

**INIŢIEZ:**

**adoptarea proiectului de hotărâre privind aprobarea Acordului de parteneriat între Judeţul Satu Mare şi Autoritatea pentru Administraţia Sistemului Naţional Antigrindină şi de Creştere a Precipitaţiilor, pentru asigurarea exploatării operaţionale a Reţelei judeţene de atenuare a căderilor de grindină**

**INIŢIATOR:**

**PREŞEDINTE,**

**Pataki Csaba**

Red./Tehn. J.Sz.I.T./Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**DIRECŢIA DEZVOLTARE REGIONALĂ**

**Nr.13.142/12.06.2024**

**RAPORT DE SPECIALITATE**

**privind aprobarea Acordului de parteneriat între Judeţul Satu Mare şi Autoritatea pentru Administraţia Sistemului Naţional Antigrindină şi de Creştere a Precipitaţiilor, pentru asigurarea exploatării operaţionale a Reţelei judeţene de atenuare a căderilor de grindină**

Programul INTERREG V-A România-Ungaria a finanţat intervenții transfrontaliere, în vederea exploatării potențialelor și abordării provocărilor comune în județele aflate la granița dintre România și Ungaria.

Proiectul intitulat SILVER a asigurat finanţare în domeniul combaterii unui fenomen de risc major, cel al căderilor de grindină, prin realizarea unei reţele judeţene de atenuare a efectelor grindinei, bazată pe tehnologia generatoarelor terstre. Staţiile automate de generatoare terestre, precum şi sistemul informatic pentru operare a generatoarelor au fost realizate în cadrul activităţilor proiectului.

În vederea reducerii pagubelor cauzate de căderile de grindină, la nivel național a fost înfiinţată Autoritatea pentru Administrarea Sistemului Național Antigrindină și de Creștere a Precipitațiilor (AASNACP). Acest sistem național antigrindină utilizează tehnologia rachetelor antigrindină. Având în vedere că teritoriul judeţului Satu Mare se află în mare proporţie în zonele apropiate de graniţa de stat, iar rachetele antigrindină nu se pot utiliza cu traiectorii transfrontaliere, pentru a oferi un nivel de protecţie superior, UAT Județul Satu Mare a solicitat și a obținut un acord de susținere din partea AASNACP de a dezvolta o reţea proprie de atenuare a pagubelor, prin generatoare terestre. Această reţea va funcţiona în mod complementar, integrat în Sistemul Naţional Antigrindină şi de Creştere a Precipitaţiilor. Reţeaua compusă din 40 de staţii amplasate pe întreg teritoriul județului Satu Mare poate intra în acțiune numai în urma unor avertizări primite din partea instituţiei avizate de către AASNACP. Aceste avertizări se bazează pe procedee de previziuni meteorologice, pe care le elaborează operatorul licenţiat al SNACP.

Cadrul legal al desfăşurării activităților de intervenții active în atmosferă, precum şi structura și managementul entităţilor abilitate pentru aceste intervenţii active în atmosferă, în special Sistemului Național Antigrindină și de Creștere a Precipitațiilor (SNACP) sunt reglementate prin Legea nr. 173 din 2008*, privind intervenţiile active în atmosferă*, cu modificările și completărle ulterioare şi *Hotărârea de Guvern nr. 601 din 2009, privind aprobarea Regulamentului de organizare şi funcţionare al Administraţiei Sistemului Naţional Antigrindină şi de Creştere a Precipitaţiilor, a Structurii organizatorice a Administraţiei Sistemului Naţional Antigrindină şi de Creştere a Precipitaţiilor şi a unităţilor din subordine, precum şi a Normelor metodologice de aplicare a Legii nr. 173/2008 privind intervenţiile active în atmosferă*.

Conform prevederilor actelor normative amintite mai sus, reţeaua judeţeană realizată prin proiectul Silver va putea fi operată numai în urma integrării sale în SNACP, iar integrarea unor astfel de reţele se face ca „grupuri de combatere independente”. Conform prevederilor art. 5 al Anexei nr. 2 la H.G. 601 din 2009, Grupurile de combatere independente intră în structura Centrelor zonale de coordonare şi sunt coordonate tehnic şi operativ prin acestea.

Ca urmare, activitatea prevăzută iniţial prin proiect de a asigura mentenanţa şi operarea reţelei judeţene de atenuare a efectelor grindinei se va putea asigura numai în urma formării Centrului zonal Satu Mare şi începerii funcţionării acestuia.

SNACP îşi dezvoltă activitatea în judeţul Satu Mare şi în anul 2024 îşi creează structurile organizatorice necesare preluării inclusiv a reţelei judeţene.

Exploatarea reţelei va fi posibilă, conform celor descrise mai sus, în colaborare cu AASNACP, iar cadrul colaborării este reglementat prin Acordul de parteneriat anexat. Forma Acordului de parteneriat a fost dezbătută şi finalizată în urma unor întâlniri şi corespondenţe cu AASNACP.

Având în vedere cele de mai sus,

în temeiul prevederilor art.182 alin. (4) coroborate cu cele ale art. 136 alin. (8) lit. b) din Ordonanța de urgență nr. 57/2019 privind Codul administrativ, cu modificările și completările ulterioare, **considerăm oportună și legală adoptarea proiectului de hotărâre privind aprobarea Acordului de parteneriat între Judeţul Satu Mare şi Autoritatea pentru Administraţia Sistemului Naţional Antigrindină şi de Creştere a Precipitaţiilor, pentru asigurarea exploatării operaţionale a Reţelei judeţene de atenuare a căderilor de grindină.**

**Director executiv, Șef serviciu managementul proiectelor**

**Ştern Felicia Cristina Barta Bianca Melania**

**Întocmit, Vizat juridic,**

**Jankó Szép István Tamás cons. jr. Leş Lavinia Ramona**

Red./Tehn. J.Sz.I.T,./Exemplare 5